喜雪
作者：太宗皇帝
朝代：唐

paragraphs: 碧昏朝合霧，丹卷暝韜霞。
結葉繁雲色，凝璚徧雪華。
光樓皎若粉，映幕集疑沙。
泛柳飛飛絮，粧梅片片花。
照璧臺圓月，飄珠箔穿露。
瑤潔短長階，玉藂高下樹。
映桐珪累白，縈峰蓮抱素。
斷續氣將沈，徘徊歲云暮。
懷珍媿隱德，表瑞佇豐年。
橤間飛禁苑，鶴處舞伊川。
儻詠幽蘭曲，同懽黃竹篇。